**גמר גביע המדינה בכדורגל 1996** התקיים באצטדיון בלומפילד בתל אביב ב-28 במאי 1996, ובו נקבע כי מחזיקת גביע המדינה בכדורגל 1995/1996 היא מכבי תל אביב, שניצחה במשחק את הפועל עירוני ראשון לציון בתוצאה 1-4 ב-90 דקות. הייתה זו המהדורה ה-58 של גביע המדינה, וה-43 מאז קום המדינה.

עבור מכבי תל אביב היה זה הגביע ה-13 בו היא זוכה מאז קום המדינה (וה-19 בתולדות המועדון), בהופעה הרביעית שלה בגמר הגביע מתוך 5 השנים האחרונות בהם הגיעה לגמר, והזכייה השניי ב-3 שנים, מאז זכייתה ב-1993/1994 אז ניצחה את היריבה העירונית הפועל תל אביב 0-2 בגמר הגביע. מכבי תל אביב הגיעה לגמר לאחר 4 משחקים במפעל, כאשר בכולם היא ניצחה בתום 90 דקות, עם מאזן שערים של 5-1 לטובתה, כאשר היא מציגה ממוצע שערים של 1.25 שערים למשחק. מנגד הגיעה הפועל עירוני ראשון לציון כאשר זהו הגמר הראשון אליו היא מגיעה בהיסטוריה מאז קום המדינה (לפני כן הגיעה לגמר של 1946 בו הפסידה גם אז למכבי תל אביב 1-6), והיא עשתה זו אחרי 4 משחקים בהם ניצחה ב3 מהם ב-90 דקות, ובאחד מהם בתום 120 דקות אחרי הארכה, ועם מאזן שערים של 10-2 לטובתה עם ממוצע של 2.5 שערים למשחק.

הדרך אל הגמר
------------

| מכבי תל אביב | סיבוב | הפועל עירוני ראשון לציון |
| --- | --- | --- |
| יריבה | תוצאה | תוצאה | יריבה |
| הפועל ירושלים | 1–0 | 32 האחרונות | 1–0 | מכבי יבנה |
| הפועל חיפה | 1–0 | שמינית הגמר | 3–0 | הפועל בית שאן |
| בית"ר ירושלים | 1–0 | רבע הגמר | 2–1ה | בית"ר תל אביב |
| מכבי חיפה | 2–1 | חצי הגמר | 4–1 | בני יהודה תל אביב |

### מכבי תל אביב

מכבי תל אביב הגיעה כקבוצה הבכירה בישראל, לאחר שזכתה 10 ימים לפני כן באליפות הליגה הלאומית לעונת 1995/1996, בהפרש גדול של 8 נקודות מסגניתה מכבי חיפה, כמו כן בעלת הצלחה מסחררת במפעל גביע המדינה, עם 3 הגעות לגמר ב-4 השנים האחרונות, עם זאת, מתוכם זכתה ב-1 בלבד.

בסיבוב ח' אירחה מכבי תל אביב את קבוצת הליגה הארצית (הליגה השנייה דאז) הפועל ירושלים, אותה ניצחה 1-0 משער של החלוץ הוותיק אלי דריקס בדקה ה-50. בשמינית הגמר יצאה למשחק חוץ נגד הפועל חיפה באצטדיון קריית אליעזר, וניצחה 1-0 משער של הקשר והקפטן ניר קלינגר בדקה ה-24. ברבע הגמר התארחה למשחק קשה מול המתמודדת לתואר והקבוצה שסיימה במקום השלישי בליגה הלאומית באותה העונה, בית"ר ירושלים, וגם אותה ניצחה 1-0 משער של הקשר הצעיר המצטיין אבי נמני בדקה ה-69. בחצי הגמר הנייטרלי באצטדיון רמת גן שיחקה מול היריבה לתואר מכבי חיפה, שאף עלתה ליתרון משער של חיים רביבו בדקה ה-32, אולם בדקות 41 ו-76 הפכה מכבי תל אביב את התוצאה משערים של ניר קלינגר ואיציק זוהר, בדרך לגמר ה-29 בהיסטוריה של המועדון.

### הפועל עירוני ראשון לציון

הפועל עירוני ראשון לציון הגיעה כקבוצה צעירה שהצליחה לעלות לליגה הבכירה, רק 2 עונות קודם לכן ונלחמה על חייה בליגה הלאומית, והפעם האחרונה שהייתה בגמר גביע המדינה הייתה ב-1946, 50 שנים קודם לכן בגלגול קודם של הקבוצה, בו הפסידה גם אז למכבי תל אביב 1-6. אולם עונה זו הייתה אחת העונות הטובות שלה מבחינתה כאשר סיימה במקום התשיעי שהבטיח לה עונה נוספת בליגה הלאומית.

בסיבוב ח' התארחה עירוני ראשון לציון אצל קבוצת הליגה הארצית מכבי יבנה, אותה ניצחה 1-0 משער של דני אלברט. בשמינית הגמר אירחה את היריבה לתחתית הליגה הלאומית הפועל בית שאן, אותה היא ניצחה 3-0 משערים של משה סבג, ניר שיקווה ודני אלקסלסי. ברבע הגמר התארחה אצל עוד יריבה לתחתית, בית"ר תל אביב, כאשר בית"ר עולה ראשונה על הלוח משער של אריק שריקי בדקה החמישית, אולם ראשון לציון משווה את התוצאה עוד במחצית הראשונה בדקה ה-44 משער של ניר שיקווה. המשחק מסתיים ב-90 דקות בתוצאה 1-1, ו-4 דקות בלבד לתוך ההארכה ניר שיקווה משלים צמד ומעלה את ראשון לציון ל-1-2 תוצאה שנשמרת עד לתום 120 הדקות והקבוצה ממשיכה לחצי הגמר. בחצי הגמר הנייטרלי באצטדיון רמת גן פוגשת הקבוצה את בני יהודה תל אביב המתמודדת איתה בחלק התחתון של הטבלה בליגה הלאומית, אותה היא מנצחת בקלות כאשר היא כובשת רביעייה מרגליהם של משה סבג, ניר שיקווה, ולדימיר גרשנייב ושרון מרציאנו ומנצחת 1-4 בדרך לגמר הראשון בהיסטוריה של הקבוצה מזה 50 שנים.

סיכום מהלכי המשחק
-----------------

### מחצית ראשונה

כבר בדקה ה-14, לאחר כדור קרן של מכבי שהורחק, הכנסת כדור של בלם מכבי תל אביב אמיר שלח מצאה ברחבה את הקשר המצטיין אבי נמני שהטעה את הבלם ומול השוער, בעט חזק ופנימה - **0:1 למכבי תל אביב.**

10 דקות מאוחר יותר בדקה ה-24 בהתקפת מכבי תל אביב, דאבל פס כפול בין חיים חג'ג' לניר קלינגר, הסתיים בבישול של חג'ג' במסירת רוחב לחלוץ קבוצתו אלי דריקס שכבש מתוך הרחבה וקבע **0:2 למכבי תל אביב**.

ארבע דקות בלבד מאוחר יותר, בדקה ה-28, קשר מכבי תל אביב אלון ברומר לקח כדור ממחצית המגרש, התקדם ללא הפרעה עד לרחבת היריבה ובעט מול השוער לתוך הרשת, ו**קבע 0:3 למכבי תל אביב** אחרי פחות מחצי שעה של משחק.

### מחצית שנייה

בדקה ה-59 השלים חיים חג'ג' בישול שני, הפעם למאיר מליקה שהקפיץ באומנות מ-16 מטר מעל שוער ראשון לציון שביט אלימלך וקבע **0:4 למכבי תל אביב** עוד לפני הדקה ה-60. היה זה למעשה שערו האחרון של החלוץ מליקה במדי הקבוצה, וגם משחקו האחרון בקבוצה.

בדקה ה-87, מכבי יצאה להתקפה שבסיומה הוחמץ שער נוסף על ידי מליקה. מיד לאחר החמצת השער החמישי, עירוני ראשון לציון יצאה להתקפה מתפרצת וניסן קפטה כבש שער מצמק שקבע את תוצאת המשחק - **1:4 למכבי תל אביב שזוכה פעם שנייה ב-4 שנים בגביע המדינה**. הייתה זו זכייתה ה-13 של מכבי תל אביב בגביע המדינה מאז קום המדינה וה-19 בתולדות המועדון (מתוך 29 גמרים בהם התמודדה) ובכך השלימה הקבוצה זכייה גם בדאבל השביעי בתולדותיה מאחר שזכתה גם באליפות הליגה הבכירה באותה העונה.

|  |  |  |  |  |
| --- | --- | --- | --- | --- |
| 28 במאי 199617:15 | **מכבי תל אביב** | **1:4** | **עירוני ראשון לציון** | אצטדיון בלומפילד, תל אביב**צופים:** 15,000**שיפוט:** יצחק בן יצחק |
| אבי נימני הובקע שער בדקה ה- , 14' , 14'  אלי דריקס הובקע שער בדקה ה- , 24' , 24' אלון ברומר הובקע שער בדקה ה- , 29' , 29' מאיר מליקה הובקע שער בדקה ה- , 59' , 59' | (סיקור) | ניסן קפטה הובקע שער בדקה ה- , 87' , 87' |

### הרכבי הקבוצות

|  |  |
| --- | --- |
| 





**מכבי תל אביב**
 | 





**הפועל עירוני ראשון לציון**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **1** | ישראלישראל אלכסנדר אובארוב |
| מגן ימני | **2** | ישראלישראל עמית לוי |
| בלם | **5** | ישראלישראל גדי ברומר |
| בלם | **4** | ישראלישראל אמיר שלח |
| מגן שמאלי | **3** | ישראלישראל יעקב הלל |
| קשר | **16** | ישראלישראל אלון ברומר |  | הוחלף בדקה ה-80 80' |
| קשר | **9** | ישראלישראל ניר קלינגר (קפטן) |
| קשר התקפי | **13** | ישראלישראל נועם שוהם |  | הוחלף בדקה ה-38 38' |
| קיצוני ימני | **8** | ישראלישראל אבי נמני |  | הוחלף בדקה ה-87 87' |
| קיצוני שמאלי | **12** | ישראלישראל חיים חג'ג' |
| חלוץ | **7** | ישראלישראל אלי דריקס |
| **מחליפים:** |
| חלוץ | **15** | ישראלישראל מאיר מליקה |  | נכנס כמחליף בדקה ה-38 38' |
| קשר | **17** | ישראלישראל רן דז'ילובסקי |  | נכנס כמחליף בדקה ה-80 80' |
| קשר | **25** | ישראלישראל בן לוז |  | נכנס כמחליף בדקה ה-87 87' |
| **מאמן:** |
| ישראלישראל דרור קשטן |

 |  | 

|  |
| --- |
|  |
|  |  |
| שוער |  | ישראלישראל שביט אלימלך |
| מגן ימני |  | ישראלישראל משה סבג |
| בלם |  | רוסיהרוסיה אולג מלוקוב |
| בלם |  | ישראלישראל ירון בן דב |
| מגן שמאלי |  | ישראלישראל דני אלברט |
| קשר |  | ישראלישראל שרון מרציאנו |
| קשר |  | ישראלישראל אורן טסה |  | הוחלף בדקה ה-46 46' |
| קשר |  | ישראלישראל אסף דגאי |  | הוחלף בדקה ה-61 61' |
| קיצוני ימני | **10** | ישראלישראל מאיר עזרן (קפטן) |
| קיצוני שמאלי |  | אוקראינהאוקראינה אולג קושלוק |
| חלוץ |  | ישראלישראל ניר שיקווה |  | הוחלף בדקה ה-80 80' |
| **מחליפים:** |
| קשר |  | רוסיהרוסיה ולדימיר גרשנייב |  | נכנס כמחליף בדקה ה-46 46' |
| חלוץ |  | ישראלישראל דני אלקסלסי |  | נכנס כמחליף בדקה ה-61 61' |
| חלוץ | **9** | ישראלישראל ניסן קפטה |  | נכנס כמחליף בדקה ה-80 80' |
| **מאמן:** |
| ישראלישראל ויקו חדד |

 |

|  |
| --- |
| **שופט:**
ישראלישראל יצחק בן יצחק (שופט ראשי)
**שופט רביעי:**
ישראלישראל |

קישורים חיצוניים
----------------

* כתבה על המשחק באתר מכבי-פדיה
* עונת 95/96: מכבי ת"א - עירוני ראשל"צ (גמר גביע), סרטון בערוץ "MaccabiPedia", באתר יוטיוב (אורך: 00:09:33)

הערות שוליים
------------



| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |